**A Terézvárosi Gondozó Szolgálat alaptevékenysége, feladat és hatásköre**

**Az intézmény tevékenységei:**

|  |
| --- |
| **A költségvetési szerv főtevékenységének államháztartási szakágazati besorolása** |
| Szakágazati besorolás száma | Szakágazati besorolás megnevezése |
| 881000 | Idősek, fogyatékossággal élők szociális ellátása bentlakás nélkül |
| **Főtevékenység TEÁOR besorolása** |
| TEÁOR száma | TEÁOR szerinti megnevezése |
| 8810 | Idősek, fogyatékossággal élők szociális ellátása, bentlakás nélkül |
| **A költségvetési szerv alaptevékenységének kormányzati funkció szerinti besorolása** |
| Kormányzati funkció szerinti besorolás száma | Kormányzati funkció szerinti besorolás megnevezése |
| 013360 | Más szerv részére végzett pénzügyi-gazdálkodási, üzemeltetési, szolgáltatások |
| 101222 | Támogató szolgáltatás fogyatékos személyek részére |
| 102031 | Idősek nappali ellátása |
| 107051 | Szociális étkeztetés |
| 107052 | Házi segítségnyújtás |
| 107053 | Jelzőrendszeres házi segítségnyújtás |
|  |  |

Típusa: integrált szervezeti formában működő alapellátás, nappali intézményi formák, otthonápolási tevékenységek és köznevelési intézmények részbeni működtetése. Szolgáltatásai: étkeztetés, házi segítségnyújtás, jelzőrendszeres házi segítségnyújtás, otthoni szakápolás, nappali ellátásként idősek klubja, szállító szolgáltatás, támogató szolgáltatás és a köznevelési intézmények technikai dolgozóinak irányítása.

**Más szerv részére végzett pénzügyi-gazdálkodási, üzemeltetési feladatok**

A TEGOSZ a Terézvárosi Család- és Gyerekjóléti Központ és a Terézváros Önkormányzat Értelmi Fogyatékosok Napközi Otthona részére a fenntartó képviselő-testület döntése alapján együttműködési megállapodásban rögzítettek szerint látja el a gazdálkodási feladatokat.

A TEGOSZ bonyolítja részben a korábban az önkormányzat által fenntartott általános iskolák gyermekétkeztetési feladatait.

Az étkeztetés szervezésével és bonyolításával kapcsolatos adminisztratív feladatokat a TEGOSZ állományába tartozó közalkalmazottak látják el.

**Munkáltatói jogkör gyakorlása a köznevelési feladatot ellátó intézmények konyhai dolgozói felett**

Budapest Főváros VI. kerület Terézváros Önkormányzat Képviselő-testületének döntése alapján a Terézvárosi Gondozó Szolgálat intézményvezetője gyakorolja a munkáltatói jogokat a Bajza Utcai Általános Iskola, a Derkovits Gyula Általános Iskola, a Terézvárosi Magyar-Angol, Magyar-Német Két Tannyelvű Általános Iskola, az Erkel Ferenc Általános Iskola, a Vörösmarty Mihály Általános Iskola konyhai dolgozói, valamint uszoda karbantartó munkakörben foglalkoztatott dolgozói felett.

**Az intézmény működési területe:** Az intézmény működési területe Budapest Főváros VI. kerület Terézváros közigazgatási területe. Az intézmény a Budapest Főváros VI. kerület Terézváros Önkormányzat Képviselő-testülete a személyes gondoskodást nyújtó szociális ellátásokról szóló 11/2000. (V. 8.) rendelete hatálya alá tartozó személyek részére –ha a koruk vagy egészségi, mentális állapotuk, családi körülményeik miatt arra szociálisan rászorulnak – biztosít szociális alapszolgáltatásként házi segítségnyújtást, jelzőrendszeres házi segítségnyújtást, étkeztetést, otthoni szakápolást, nappali ellátást (idősek klubja típust) az érintett kérelmére létesített jogviszony alapján, önkormányzati önként vállalt feladatként szállító szolgáltatást (Időstaxi).

Az intézmény működési területe támogató szolgáltatás vonatkozásában Budapest közigazgatási területe és Budakeszi járás. Az intézmény a Budapest Főváros VI. kerület Terézváros Önkormányzat Képviselő-testülete a személyes gondoskodást nyújtó szociális ellátásokról szóló 11/2000. (V. 8.) rendelete hatálya alá tartozó személyek részére- ha a jogosultság feltételei fennállnak- biztosít alapszolgáltatásként támogató szolgáltatást megállapodás alapján.

A támogató szolgáltatás igénybevételére a) a terézvárosi lakcímmel rendelkező és életvitelszerűen is ott tartózkodó, valamint b) - a szabad kapacitás függvényében - Terézvárost kivéve Budapest Főváros közigazgatási területén vagy a Budakeszi járás területén lakcímmel rendelkező, és életvitelszerűen is ott tartózkodó fogyatékos személy jogosult.